Solitary

***Solitary*** () ir ASV televīzijas seriāla "Pazudušie" pirmās sezonas devītā sērija. Sērijas režisors ir Gregs Jajtans un scenārists ir Deivids Furijs. Sēriju pirmo reizi pārraidīja 2004. gada 17. novembrī kanālā ABC.

Sērija stāsta par Saīdu, kuru sagūsta dīvaina francūziete, kura ierakstīja franču signālu. Hugo nolemj organizēt golfa čempionātu, lai novērstu izdzīvojušo uzmanību no stresa un garlaicības. Sērija arī stāsta par Saīda pagātni, kurš iepriekš dienēja Irākas Republikāņu gvardē.

## Sižets

### Uz salas
Saīds, viens pats dodoties ceļojumā gar piekrasti, atklāj dīvainu kabeli, kas stiepjas no okeāna līdz džungļiem, un nolemj tam sekot. Viņš sastopas ar slazdiem un iekrīt vienā no tiem. Tikmēr pludmales nometnē Keita satraucas par Saīdu, taču Džeks viņu mierina, atgādinot, ka Saīdam ir militārā apmācība.

Vakarā, pēc tam kad Džeks ir izārstējis vienu no izdzīvojušajiem — Salivanu — no nātrenes, viņš mierina Hugo, sakot, ka viss būs kārtībā un viņi izdzīvos. Nedaudz vēlāk pie Hugo, kurš sēž pie ugunskura, ierodas Loks ar vēl vienu izdzīvojušo — Ītanu, kurš pamet Hugo somu ar golfa nūjām. Šajā laikā Saīdu sagūsta kāda sieviete un spīdzina ar elektrību, prasot, kur atrodas kaut kāda Aleksa. Saīds paskaidro, kas viņš ir un kā nokļuvis uz salas, tostarp pastāstot par franču signālu. No rīta sieviete viņam rāda fotogrāfiju, kuru Saīds nēsā līdzi kabatā, un jautā par tajā redzamo sievieti, taču joprojām viņam netic, uzskatot, ka viņš ir viens no “citiem”, kas nolaupa cilvēkus.

Alā daudziem sāk kļūt garlaicīgi, un Hugo nolemj kaut ko izdomāt, kamēr Maikls rāda Džekam paštaisītas dušas skici. Drīz pie viņiem pienāk Čārlijs un aicina abus doties līdzi pie Hugo. Kad viņi ierodas pļaviņā netālu no pludmales, Hugo parāda somu ar golfa nūjām un saka, ka viņiem vajadzīga vieta, kur atbrīvoties no stresa un garlaicības. Sākotnēji Džeks un Maikls nav īpaši sajūsmināti, taču drīz vien iesaistās golfa spēlē. Tajā pašā laikā sieviete turpina spīdzināt Saīdu.

Džekam un Maiklam pievienojas Salivans, drīz vien pludmali sasniedz ziņas par golfa laukumu, un daudzi izdzīvojušie dodas uz turieni. Sieviete nosēdina Saīdu pie galda un apmaiņā pret palīdzību — viņas mūzikas lādītes salabošanu — pastāsta par sevi. Viņas vārds ir Daniela Ruso, un viņa pirms 16 gadiem cieta kuģa avārijā pie salas. Viņas ceļabiedri, tostarp viņas meitas Aleksas tēvs, inficējās ar kādu slimību, un Daniela bija spiesta viņus nogalināt. Viņa atklāj, ka tieši viņa ierakstīja franču signālu un sāka to pārraidīt caur radiotorni kaut kur uz salas. Aleksu — viņas meitu — kā zīdaini nolaupīja nezināmi cilvēki, kurus viņa sauc par “citiem”. Vēlāk, kad Daniela uz brīdi aiziet, Saīds paņem viņas zīmēto salas karti un viņas šauteni, plānojot aizbēgt, bet Ruso viņu noķer. Tomēr Daniela nolemj atlaist Saīdu, bet atsakās doties viņam līdzi uz nometni.

Tikmēr Sojers pievienojas golfa spēlētājiem un ierosina likt likmes ar mantām. Atgriežoties uz nometni caur džungļiem, Saīds pēkšņi sāk dzirdēt dīvainus čukstus.

### Saīda atmiņas
Dienējot Irākas Republikāņu gvardē, Saīds spīdzina šiītu nemierniekus. Viņa komandieris Omārs ir pārsteigts par Saīda prasmēm un pārceļ viņu uz izlūkošanas vienību. Šajā brīdī Saīds pamana pazīstamu sievieti, kuru ved uz pratināšanas telpu.

Izrādās, tā ir Nadja — Saīda bērnības draudzene, kuru tur aizdomās par sadarbību ar nemiernieku. Saīdam tiek pavēlēts viņu spīdzināt, taču viņš pretojas, cenšoties pierunāt Nadju nodot savus līdzdalībniekus. Tomēr pēc diviem mēnešiem viņa joprojām atsakās runāt, un viņai tiek piespriests nāvessods.

Nespēdams pieļaut viņas nāvi, Saīds palīdz Nadjai aizbēgt, nošaujot savu komandieri Omāru. Tomēr viņš pats neizbēg līdzi, jo baidās, ka viņa ģimene tiks sodīta. Pirms šķiršanās Nadja viņam atdod savu fotogrāfiju ar uzrakstītu vēstījumu. Lai izvairītos no aizdomām, Saīds iešauj sev kājā.

## Lomās

### Galvenie varoņi

* Metjū Fokss — Džeks Šepards
* Evandželīna Lilī — Keita Ostena
* Horhe Garsija — Hugo "Hērlijs" Rejess
* Džošs Holovejs — Džeimss "Sojers" Fords
* Navīns Endrūss — Saīds Džara
* Jundžina Kima — Sun Kvona
* Terijs O'Kvīns — Džons Loks

* Herolds Perino — Maikls Dosons
* Malkolms Deivids Kellijs — Volts Dosons
* Megija Greisa — Šenona Rezerforda
* Īens Somerholders — Būns Karlails
* Dominiks Monahans — Čārlijs Peiss
* Emīlija de Ravina — Klēra Litltone

### Otrā plāna varoņi

* Kristians Boumens — Stīvs Dženkinss
* Dastins Vačmens — Skots Džeksons
* suņuks Medisona — suns Vinsents
* Viljams Meipoters — Ītans Roms
* Mira Furlane — francūziete Daniela Ruso
* Skots Polins — Salivans

* Andrea Gabriela — Nadja Džasima
* Navīds Negabans — Omārs
* Džims Mocarela — Džeroms
* Mārdžorija Marjane — Beta
* Braiens Sato — Ričards
* Kriss Kandela — Kreigs

## Ārējās saites